Stuba Nikula

Jaakko Tuomas Stuba Nikula (s. 23. elokuuta 1972 Espoo) on suomalainen kulttuurivaikuttaja. Joulukuun 2018 alusta Nikula on toiminut Helsingin tapahtumasäätiön (ent. Helsinki-viikon säätiö) toimitusjohtajana. Aiemmin hän toimi Helsingin kaupungin kulttuurijohtajana 2013–2018. Nikula on työskennellyt myös toimitusjohtajana Kaapelitehdasta ja Suvilahden kulttuurikeskusta hallinnoivassa Kiinteistö Oy Kaapelitalossa (2006–2013), Finnish Metal Eventsissä ja Elmu-Yhtiössä. Nikula toimi Taideyliopiston hallituksessa 2018–2021. 

Nikula valmistui ylioppilaaksi Tapiolan lukiosta 1991 ja opiskeli Helsingin yliopistossa tietojenkäsittelytiedettä ja matematiikkaa valmistuen maisteriksi 1999. Hänen vanhempansa ovat entinen oikeuskansleri Paavo Nikula ja emeritaprofessori Riitta Nikula. Hänen veljensä on Jone Nikula.

Marraskuussa 2025 Nikula haki Suomen elokuvasäätiön toimitusjohtajaksi ja tuli valituksi. Hän aloittaa tehtävässä elokuussa 2026.

Katso myös
 Kulttuuri­matemaatikko - Kulttuuriala vahingoittaa itseään liian syyllistävillä puheilla, Suomen elokuvasäätiön uusi johtaja sanoo. ”Maksajille ei kannata vittuilla. Suomen Kuvalehti 10.2.2026, Matti Rämö.
 Helsingin kulttuurikeskus

Lähteet

Aiheesta muualla


Luokka:Vuonna 1972 syntyneet
Luokka:Elävät henkilöt
Luokka:Suomalaiset kulttuurielämän vaikuttajat